বই উৎসবে মেতেছে সৌদি আরবের ক্ষুদে শিক্ষার্থীরাও
নতুন বছরের শুরুর দিনে উৎসবে মেতেছে দেশের ক্ষুদে শিক্ষার্থীরা।







নতুন বইয়ের গন্ধ শুকে মাতোয়ারা শিক্ষার্থীরা।




সেদিক থেকে বঞ্চিত হয়নি সৌদি আরবের বাংলাদেশি শিক্ষার্থীরাও।
বাংলাদেশের মতো সৌদি আরবের রিয়াদে বাংলাদেশ আন্তর্জাতিক স্কুলে আনন্দমুখর পরিবেশে বই বিতরণ উৎসব অনুষ্ঠিত হয়েছে।
ওই স্কুলের শিক্ষার্থীরা বাংলাদেশের সঙ্গে মিল রেখে নতুন বছরের প্রথম দিনে নতুন বই পেয়ে তাদের উচ্ছ্বাস প্রকাশ করেছে।
 
বই উৎসবে প্রধান অতিথি হিসেবে উপস্থিত ছিলেন রিয়াদস্থ বাংলাদেশ দূতাবাসের মিনিস্টার এস এম আনিসুল হক।
তিনি বলেন,রিয়াদস্থ বাংলাদেশ আন্তর্জাতিক স্কুলের যে কোনো প্রয়োজনে দূতাবাস পাশে রয়েছে।
রিয়াদে বাংলাদেশ স্কুলের জন্য জমি ক্রয় করে স্থায়ী ভবন নির্মাণ করতে রাষ্ট্রদূতের ঐকান্তিক প্রচেষ্টার কথা জানান তিনি।
অনুষ্ঠানে বিশেষ অতিথি হিসেবে উপস্থিত ছিলেন -রিয়াদ দূতাবাসের শ্রম উইংয়ের প্রথম সচিব মো. আসাদুজ্জামান ও প্রেস উইংয়ের প্রথম সচিব মো.ফখরুল ইসলাম।
অনুষ্ঠানে বক্তব্য রাখেন স্কুলের অধ্যক্ষ আফজাল হোসাইন।
এ সময় জেএসসি ও পিএসসিতে জিপিএ ৫ প্রাপ্ত শিক্ষার্থীদের সার্টিফিকেট প্রদান করা হয়।
অনুষ্ঠান শেষে শিক্ষার্থীদের হাতে নতুন বই তুলে দেন অতিথিরা।

নতুন বছরের শুরুর দিনে উৎসবে মেতেছে দেশের ক্ষুদে শিক্ষার্থীরা।